# Bulgaaria

**Република България**|

|  |  |
| --- | --- |
|  |  |
| Bulgaaria lipp | Bulgaaria vapp |

 |
| *Riigi tunnuslausõq: Съединението прави силата* |
|  |
| **Riigikiil'** | bulgaaria kiil' |
| **Pääliin** | Sofia |
| **President** | Iliana Iotova (Илияна Йотова) |
| **Pääministri** | Rosen Zhelyazkov (Росен Желязков) |
| **Suurus**  - Kokko  - % vett | maailma maiõ hulgan 103 110 994 km² 2,16% |
| **Rahva hulk**  - Kokko  - Tihehüs | maailma maiõ hulgan 109. 6 437 360 (2024) 58/km² |
| **Hindäperi** |  |
| **Raha** | õuro |
| **Aovüü**  - suvõaig | Hummogu-Õuruupa aig (UTC+2) Hummogu-Õuruupa suvõaig (UTC+3) |
| **Riigihümn'** | Mila Rodino |
| **Internetitunnus** | .bg |
| **Telefonikuud'** | 359 |

**Bulgaaria Vabariik** (bulgaaria keelen *Република България*) om Õuruupa riik. Tä om Lõunõhummogu-Õuruupan Balkani puulsaarõ hummogujaon, Musta mere õdaguveeren. Timä naabriq ommaq põh'a puul Rumeeniä, õdagu puul Serbiä ja Põh'a-Makõdoonia ni lõunõ puul Kreeka ja Türgü.

Bulgaaria pääliin on Sofia.

## Inemiseq ja kiil

2023. aasta andmidõ perrä oll' Bulgaarian kokko 6 447 710 inemist.

Bulgaarian kõnõldas bulgaaria kiilt.

## Luudus

Lõunõhummogu poolõ juuskva mäkivüü Stara planina jaga riigi katõs. Stara planinast põh'a puul om Doonau jõõ ümbre Valahhia matal vai Alam-Doonau matal. Lõunõ poolõ jääs Traakia tasamaa, miä om Maritsa jõõ lajan oron ja kon om Bulgaaria kõgõ parõmb põllumaa.

Bulgaaria lõunõhummogujaon om suur mägine ala, kohe käüväq Rila, Pirini ja Rodope mäeq. Bulgaaria kõgõ korgõmb mäetipp Musala Rila mäkin om 2925 m korgõ. Rodope mäeq tegeväq piiri Kreekaga.

## Aolugu

681. aastal luudi Edimäne Bulgaaria riik. Tuu kattõ pääle parhilladsõ Bulgaaria ka suurõmba jao Balkanist. Tõõsõ Bulgaaria riigi langõmisõga 1396. aastal läts' territoorium pia viiessaas aastagas Osmanidõ võimu alaq.

Vinne-Türgü sõda (1877–1878) vei Bulgaaria vürstiriigi (1878–1908) ja Bulgaaria kuningriigi (1908-1946) luumisõniq. 1946. aastagal sai Bulgaariast üteparteilinõ sotsialistlik riik Nõvvokogo Liido mõotusalan (Bulgaaria Rahvavabariik). 1989. aastal saivaq võimalikus mitmõ parteiga valimisõq, pääle tuud läts' Bulgaaria üle demokraatia ja turumajandusõ pääle.

2026. aastaga alostusõn võtt' Bulgaaria umas rahas õuro.

## Kuulsaq inemiseq

### Dobreva Nina

Dobreva Nina om Bulgaariast peri näütlejä, kiä mäng' Mia Jonesi ossa telesaatõn "Degrassi: The Next Generation" ni pääossa Gilberti Elena telesaatõn "The Vampire Diaries".

## Lätteq

|  Õuruupa maaq |
| --- |
| **Hindäperi riigiq:**
Albaania | Andorra | Austria | Belgiä | Bosnia ja Hertsegoviina | Bulgaaria | Eesti | Gruusia | Hispaania | Holland | Horvaatia | Iirimaa | Island | Itaalia | Kasastan | Kosovo | Kreeka | Küprüs | Leedu | Liechtenstein | Luksõmburk | Läti | Malta | Moldova | Monaco | Montõnegro | Norra | Poola | Portugal | Prantsusmaa | Põh'a Makõdoonia | Roodsi | Rumeeniä | S'aksamaa | San Marino | Serbiä | Slovakkia | Sloveeniä | Soomõ | Sveits | Taani | Tsehhi | Türgü | Ukraina | Ungari | Valgõvinne | Vatikan | Vinnemaa | Ütiskuningriik
**Hindävolidsõq maaq ja piirkunnaq:**
Ahunamaa | Baskimaa | Baskiirimaa | Bretagne | Fääri saarõq | Gagauusia | Galiitsia | Gibraltar | Inglüsmaa | Kar'ala | Kataloonia | Komimaa | Korsiga | Krimm | Kõmrimaa | Mani saar | Marimaa | Mordvamaa | Sotimaa | Tatarimaa | Tšuvašimaa | Udmurdimaa | Vojvodina |